
السلام عليكم ورحمة الله وبركاته 
بسم الله والصلاة والسلام على رسول الله -صلى الله عليه وسلم-. 
أهلا بكم نستكمل مع بعض مساق تدبر القرآن تشويق وتطبيق, بفضل 
الله-سبحانه وتعالى- هذا هو الأسبوع الثالث في هذا المساق, تكلمنا 
في الأسبوعين الماضيين عن كتاب تدبر القرآن» حاولنا مع بعض -وده 
الغرض الأساسي من المساق- إن إحنا نتعلم إن انتوا تقرأواء إن بفضل 
الله فيه كتير من المشايخ والأفاضل والعلماء اللي قدموا أطروحات, 
وهم شرحوا هم سور القرآن سواء كتابة أو في دروس» وبفضل الله كتير 
من الأخوة والأخوات استمعوا هذه الدروس» إحنا المرة دي في المساق 
ده عايزين نغير الطريقة شوية؛ عايزين نبني عندنا قسطًا من الذاتيةء إن 
الإنسان يكتسب الذاتية في الارتباط بالقرآن. 

هو إيه الغرض الأساسي الأصل من إقامة أصلا -ربنا يتقبل منا جميعا 
يعني- موقع إنه القرآن؟ هو من الأغراض الأساسية: إن إحنا نقيم 
صحبة مع كتاب الله -سبحانه وتعالى -, أن هذا الكتاب هو النور في 
الظلمات, هو الهدى» هو الشفاء» هو البصائر البينات» فالعجب كل 
العجب إن إنسان يعرض عن هذا الكتاب, هو كلام الله -سبحانه 
وتعال -. 

فالغرض إن إحنا نقيم علاقة مع هذا الكتاب» هذه العلاقة يعني 
بتختلف من شخص لشخص. بترتقي» لأن بالظبط زي العلاقات 
الاجتماعية بين الناس وبعضهاء فيه واحد يقولك ده زميل عمل» يعني 
إيه زميل عمل؟ يعني اللقاء على قدر العملء, فلو العمل فيه أجازة؛ 
الزمالة بتقل. فيه واحد لاء الأمر بيزداد في العلاقة,» بيكون صحبة, 
يعني الصحبة بتستمر ليلا وفارا. فيه واحد بيصل إلى مرتبة الأهليةء إن 
هو من الأهلء يعنى ملازم, يراه في كل الأوقات. 


فالبي -صلى الله عليه وسلم- زي ما ذكر في تعبير في الأحاديث 
"صاحب القرآن" ذكر أيضا البي -صلى الله عليه وسلم- "إن لله 

أهلين" أهل الله وخاصته. اللي هو أهل القرآن. فإذا القضية إن مش 
بس الإنسان يعرف سورة؛ أو يعرف معاننى سورة. يعني ممكن تسأل 
إنسان إيه علاقتك بالقرآن؟ يقولك أنا ليه ورد في القرآن» دي علاقة 
طيبة» لكن فيه علاقة أعلى, فيه إنسان حافظ لكتاب الله -اللّه أكبر- 
القرآن في صدره. دي علاقة طيبة جداء لكن أيضا هناك علاقة أعلى, 
فيه إنسان بيتدبرء هناك إنسان يعايش» هناك إنسان اختلط القرآن 
بلحمه ودمه» اختلط القرآن بلحمه ودمه. فأصبح إذا أراد أن يُذكر 
نفسه؛ ذكر نفسه بالقرآن, إذا - أن يذكر غيره؛ ذكر غيره بالقرآن, 
"فَذَكْرْ بِالْقُرْآنِ مَنْ حاف وَعِيدٍ > فده المدف الأساسي من 
الموقع. 

وذكرنا قبل كده, إن الحدف الأساسي من هذه المساقات, إن إحنا نقيم 
مساقات تعليمية» نتعلم من خلالحا بحيث إن الإنسان يكون عنده 
ضوابط للتعامل مع القران. ومساقات تربوية تنمي بداخلنا الحس 
التربوي في الارتباط بكتاب الله -سبحانه وتعالى- حتى يصبح القرآن 


واقعًا ٤‏ حياتنا. 

فكان هذا المساق عبارة عن تشويق وتطبيق» بدأنا في الأسبوع الأول 
والثانن في قضية التشويق, إن الإنسان يكون مشتاق إن هو يصحب 
سورة من كتاب الله -سبحانه وتعالى-. اخترنا كتاب أنا أرى إن هو 
بفضل الله كتاب طيب» بِيُطوّف في آثار السلف كيف كانوا يتعاملون 
مع القرآن, العلماء اللي اتبعوا هدي السلف في التعامل مع كتاب الله 
-سبحانه وتعالى - ده كان قضية التشويق. 

طيب عايزين بقي النقطة المهمة, كيف تصحب سورة؟ كيف نعايش 
سورة؟ كتير من الأخوة والأخوات بيسألوا السؤال ده عايز أرتبط 
بالقرآن» نفسي يكون ليه علاقة قوية بكتاب الله. كيف يصبح القرآن 
نورا في حياق؟ أسئلة كتير بتيجي بتدور يا كانت الصياغة بتدور حول 
نفس المعنى. 

أنا لا أخفيكم أن من الإجابات اللي سمعتها في بداية طريق الالتزام, 
والني أقدمها لكثير من السائلين» والتي أنا بنفسي أعرضت عنها في أول 
الأمر 5 أرى إن كثير من الناس أيضا يتعاملون مع هذه النصيحة 
للارتباط بكتاب الله على أا نصيحة عارف يعنى ايه کأن ع 

وخلاص يعن كأنها نصيحة أي كلام. هذه النصيحة التي نصخت ا 
وأنصح با إخواني وأخواني: 

اختر سورة من كتاب الله -سبحانه وتعالى - ده رقم واحد» هذا السورة 
إنت تكون عندك ميل تجاه هذه السورة تحب هذه السورة, تحب أن 
تسمعهاء ويفضل تكون البداية بسورة ليست طويلة؛ ماتخترش الأول 
سورة طويلة. اختار سورة متوسطة, لا قصيرة ولا طويلة, 5 احفظ هذه 
السورة» وصل بماء اللي أنا بقوله ده مش لازم يكون بالترتيب» المهم 
تعمل الحاجات دي» وصلّ بما كثيراء وترنم بجا كثيراء واقرأ تفسيرهاء من 
أي تفسير» واستمع إلى من شرحهاء لأي حد إنت بتثق في دينه وفي 
علمه» واسمعها للأصوات اللي بتحبهاء يعنى شوف إنت بتحب مغلا 
تسمع الحصري» المنشاوي أي كان القارئ» واسمعها كثيراء إدي لنفسك 
مثلاء يعني لو اخترت مثلا سورة فاطر, أو سورة أقصر سورة الملك 
مغلاء إديها مثلا أسبوع من حياتك مركز مع السورة دي» النوافل بتصلي 
بالسورة أو بأجزاء منهاء قبل أن تنام بتردد هذه السورة», وإنت ماشي 
في الطريق بتسمع وانت في السيارة أو وإنت ماشي بتسمع هذه السورة, 
في أوقات الفراغ قاعد بتقرأ وبتسمع دروس في هذه السورة. 

بعد فترة ستفاجاً أن هذه السورة أصبحت جزء من كيانك» سترى إنك 
لا تيجي تكلم حد تقوله ده ربنا -سبحانه وتعالی- بيقول كذاء أما 
تيجي تخاطب نفسك وتذكر نفسك» ستفاجاً أنك أصبحت صاحبا هذه 
السورة. 

زي بالظبط ولله المغل الأعلى, لما تيجي تتعرف على واحد» تيجي تتعرف 
على واحد, امك ايه؟ امي كذاء عرفت في الأول اهمه بعد كدا عرفت 
وظيفته, بعد كدا خرجت معاه بدأت تكتشف جزء من أخلاقه ومن 
صفاته» بعد كدا بدأت تكتشف كيف يتعامل في المواقف المختلفة, بعد 
كدا عرفت تحدد صديقك الفلان امتى ترجع له» هو متخصص في إيه. 
هو متميز في إيه» إنت بتحب فيه إيه» كذلك السور القرانية, ما هي 
السورة التي تحب أن ترجع إليها إذا مررت بحالة من الخوف؟ ما هي 
السورة التي تحب أن ترجع إليها إذا رأيت نقصا في أخلاقك. وأردت 
أن تقوم هذه الأخلاق؟ ما هي السورة التي سوف ترجع إليها؟ ما هي 
السورة التي تحب أن ترجع إليها إذا شعغرت بقضية الخوف على الرزق» 
ما هي السورة التي سوف ترجع إليها؟ 

الإنسان طول فترة الحياة بيمر بابتلاءات» كيف سيواجه هذه 
الابتلاءات قال ربنا -سبحانه وتعالى-: "كَذَّلِكَ" أي أنزلنا القرآن 
مفرقا منجما على حسب الوقائع والأحداث "كَذَلِكَ لِنُكَبَتَ به فُوَادَكَ" 
> إذا فؤاد النبي -صلى الله عليه وسلم- كان يحتاج إلى 
تغبيت من كلام الله -سبحانه وتعالي-. 
فنحن أيضا لما بتمر بينا الابتلاءات المختلفة نحتاج إلى تغبيت من كلام 
الله -سبحانه وتعال -. 
يبقى القضية اختار سورة وعيش معاهاء للأسف إحنا بنمل» يعنى يقولك 
أنا هقعد أقضى أسبوع مع سورةء هو عايز إيه؟ عايز الخلاصة» وخاصة 
إحنا في عصر السرعة, وثقافة الإيه؟ إديني الزتونة» إديني خلاصة ما 
قيل في السورة» هو عايز يسمع حد شارح ره يعنى يقولك أنا عايز 
حد شارح سورة البقرة في خمس دقايق» سورة البقرة اللي سيدنا عمر 
قعد فيها تمن سنين» أو ابن عمر قعد فيها ١١‏ سنة, إنت عايزها في 
خمس دقايق! يعنى إزاي؟ يقولك أيوه يعني إديني, قول إيه بتتكلم عن 
إيه» عايز الخلاصة, إنت كدا مش عايز تصحب سورة البقرة» إنت كدا 
عايز معرفة بعيدة جداء زي ما بتتعرف على فلان امه كذا ووظيفته كذا 

وخلاص» هذه هي معرفتك بسورة عظيمة: تأ ثدافع عنك يوم القيامة 
إذا كنت من أصحابما! 

يبقى إِذَا نختار سورة» وتعيش معاهاء وتقراهاء وتصلي بيها كتير, 
وتحفظهاء وتصلي بيها في النوافل» وتسمعها كتيرء وتقرأ تفسيرهاء 
وتسمع في تفسيرها. 

فيه واحد يقول لي طيب» أنا موافق على هذه الطريقة, وإن شاء الله 
هطبقهاء أنا عايزك تتخيل لو إنت طبقت الطريقة دي» شوف نفسك 
بعد سنة, لو كل أسبوعين أخدت سورة» شوف نفسك بعد سنة» شوف 
علاقتنك بكتاب الله تكون عامله إزاي. الأمر محتاج لو سورة طويلة 
تأخذ منك شهر مثلاء مفيش مشكلة» شهرين, الأمر يحتاج إلى بذل, 
لكن ماينفعش الأعمار بتمضي وسنوات بتمضي من عمرك وأنت لم 
تقترب من كتاب الله -سبحانه وتعال -. 


لذلك كان الغرض من المساق ده إن إحنا مش بس نتكلم عن القرآن, 
لاء نتكلم في القرآن, فقولنا ناخد الأول تشويق وبعدين تطبيق وبعدين 

مع القرآن بصورة مختلفة» أحد الأفكار اللي أضافها أحد الباحثين, 
وبعد كدا ناخد تطبيق عليها. في الأسبوع الخامس» والأسبوع السادس 
هنحاول نجمع بين الإثنين» طيب. 

واحد يقول لي طب خلاص أنا اقتنعت, إن أنا أحفظها مفيش مشكلة, 
إن أنا أصلي بيها كتير عايزة مجاهدة بس الله المستعان, إن أنا أصلي 
بيها قيام ليل, إن أنا أمعهاء كل ده مفيش مشكلة, الإشكال عندي 
أقرأ تفسيرها لمين؟ التفاسير كتير, وأنا مابعرفش اختار تفاسير» وثقافتي 
الشرعية مش قوية. 


هنا بقا نيجي نقول فيه نوعين من الكتب في مسألة تفسير القرآن» ركزوا 
معايا في المنطقة دي كويس جداء لذلك أنا النوعين دول» إحنا اخترنا 
نوع في الأسبوع التالت» والأسبوع الخامس من المساق هنختار النوع 
التاني. بحيث نجمع بين النوعينء عندك نوعين لا تحب تختار تقرأ تفسير 
سورة» يعني مثلا إنت وقع اختيارك على مثلا سورة يس» على سورة 
آل عمران» أي سورة, إحنا مثلا النهاردة وقع اختيارنا على سورة 

الحجرات, طيب أقرأها إزاي؟ أقرأ تفسيرها منين؟ أنا أقولك, عندنا 
نوعين » فيه كتب قام العلماء وخاصة المعاصرين, هو قرأ في التفاسير, 
هو عايش السورة» هو ترنم بالسورة كثيرا وصلى يما كثيرا وطلع أنا 
بسميها طلع منتج» هو كتب فوائد إيمانية» كتب في ظلال هذه السورة, 
كتب معايشه هذه السورة» كتب کتاب» أو درس» بعد ما عايش وقرأ 
وفر عليك يعنى» هو طلع المنتج, اللي أنا كنت شرحتها في درس» تجدوه 
درس امه (إنه القرآن), الحديث النبوي الطويل المشهور إن الله - 
سبحانه وتعالى- أنزل من السماء ماء تشبيه للنبي -صلى الله عليه 
وسلم- "مَكَلُ ما بَعََني الله به مِنَ المْدَى والعلم, كَمَكَلٍ العَيْثِ الكثير 
أصاب أَرْضًا" وإن النبي -صلى الله عليه وسلم- قسم أنواع الناس في 
التعامل مع الوحي النازل إلى ثلاثة أصناف, الصنف الثالث قال: "فكان 
منها أرض أنبتت العشب والكلا". قولنا كلمة أنبتت معناها إن الأرض 
دي تفاعلت مع الماء النازل وخرجت ثمرة» ده منتج خرج نتيجة التفاعل 
مع الماءء هناك قلوب وعقول تفاعلت مع الوحي وقرأت في التفاسير 


0 


وفرت عليك هذا اجهود» 2 أخرجت إليك ثرة) مقروءة أو مسموعة. 





' صحيح ابن حبان 

ده الأسهل ده البداية بالأسهل» إنك إنت تشوف مثلا واحد عمل 
لطائف سورة الحجرات, فوائد إبمانية من سورة الحجرات» كيف نتعامل 
ونتدبر ونتعايش مع سورة الحجرات» كيف نتخلق بأخلاق سورة 
الحجرات, وتجد أبحاث مكتوبة ودروس في كيف تتعامل مع السورة اللي 
إنت بتختارهاء سورة الروم» سورة لقمان» سورة فاطر» هناك مجهودات 
بُذلّت» هذه المجهودات كانت عبارة عن بتوفر عليك المجهود, القراءة في 
التفاسير» خلاص إحنا اخترنا النهاردة النموذج ده النوع الأول هو 
قراءة المنتج, إن يكون واحد زي الدكتور مثلا فريد الأنصاري, أو واحد 
زي عبد الرحمن حبنكة الميدان» أو محمد قطبء أو أي كان من الناس 
اللي ليها علاقة بالقران وبذلت مجهود في الارتباط بالقرآن. وبتخرج 
منتج» هي قرأت وبتخرج مشاعرها واستنباطاتها وإسقاطها على الواقع 
التي عايشته» كل ده بيوفر عليك. 






فيه نوع تابي من القراءة في السورة, هو إنك انت تبدأ اللجهود من الأول 
إنت اللي تروح تبحث في التفاسيرء إنت اللي تقرأ في تفسير ابن كثير 





"كتاب مجالس القرآن - سورة الحجرات" من سلسلة "تدبر القرآن تشويقٌ وتطبيق" 






شبكة الطربق إلى الله way2allah.com‏ 

أو الطبري أو القامي أو السعدي أو التفاسير المختصرء أو الميّسر 
إنت اللي تقرأء وإنت اللي تعايش» وإنت اللي تخرج المعاني. 

الموضوع التان ده محتاج أدوات» لذلك إحنا أجلنا ده للأسبوع الخامس 
هنختار مع بعض سورة القيامة» وأقول لكم لما تحبوا تقرأوا تفسير في 
الأول تقرأوا تفسير إيه. إيه المزايا للتفسير ده وإيه الإشكاليات اللي 
هتقابلك» وتبداً بإيه, ده في الأسبوع الخامس. 

الأسبوع التالت النهاردة قلنا لاء هنختار إنك إنت تقرأ المنتج» إنت 
هتقرأ المنتج» إنك تشوف حد كتب في سورة الحجرات» أنا شايف إن 
من أقوي الكتابات اللي شوفتها في سورة الحجرات» كتابين » كتاب 
دكتور فريد الأنصاري. مجالس القرآن الجزء الأول, وهو الكتاب عبارة 
عن مقدمة بيشرح فيها ما معنى مجالس القرآن, إيه فكرته اللي عايز 
يقدمها للأمة» وشايف إن ده مشروع إصلاحي لتغيير الأمة» شرح ده 
في المقدمة, واختار أربع سور كان بيرى -رحه الله- إن ينبغي على 
العامل لدين الله أن يبدأ بمذه السورء الفاتحة,» والفرقان» ويس, 
والحجرات. إحنا اخترنا سورة الحجرات. 

فيه كتاب آخر لدكتور ناصر العْمّرء في تدبر ووقفات مع سورة 
الحجرات, الكتاب كبير ومتشعب. أنا اخترت شوفت إن ترتيب سورة 
الحجرات من خلال طريقة فريد الأنصاري» أرى إن هي أسهل وأكثر 
تركيزا وخاصة اللي عايز يكمل قراءة مشروع دكتور فريد الأنصاري. 
وني كل ما كتب بإذن الله خير إن شاء الله, المهم الإنسان يبذل, كثرة 
الأسئلة قبل المشي في الطريق بتجعل الإنسان يعجز عن السيرء تلاقى 
واحد قاعد شهر بيسألء اقرأ الكتاب ده ولا الكتاب ده» هو كان زمانه 
قرأ الكتابين, يعني الكتاب ده كان هياخد أسبوعين ودا هياخد أسبوعين 
أو يقعد سنة يسأل» كان زمانه قرأ كل ما كتب في سورة الحجرات أصلا. 


فأحيانا الأولى إن الإنسان يبداً. 


ممكن واحد يقولي طيب» ما هو دلوقتي طاما قراءة المنتج أو التعبير اللي 
إنت اخترته المنتج, أو قراءة الثمرةء أو قراءة اللي كتبه العام المعاصر, 
أو الداعية اللي اجتهد وقرأ في التفاسير وخرج لنا المنتج» أو نسمعه. 
طب ما ده الأسهل» طب ما دايا نعتمد على ده» ليه أصلا نقرأ في 

التفاسير أو ليه نتعلم لغة وبلاغة, ناخد بلاغة ونحو. وناخد بقى بعد 
كده علم في الآثار» كيف نتعامل مع الأحاديث, وأسانيد التفسير, يعني 
ليه محتاجين نبني نفسنا ونقرأ إحنا من التفاسير مباشرة» ما فيه ناس 
وفرت علينا. 

طبعا مفيش مقارنة بين إنك إنت تتعلم وتغوص وتقرأ كلام أهل العلم 
وخاصة المتقدمين مباشرة» مفيش مقارنة, ثانيا: إن غالبا وده أمر قلما 
يتخلص منه إنسان» بل قد يكون ملازم لأي إنسان أصلا إن هو يتكلم 
في واقعه الذي عاشه. الفوايد اللي بيطلعهاء غالبا هو مثلا فلان مر 
بأزمة أمنية وضغوط اقتصادية, وفلان مر بأزمة مثلا هجوم التتار 
ودلوقتي في الواقع المعاصر مغلا الميمنة الأمريكية, وقبلها مثلا انتشار 
الاشتراكية, هو عايش قضايا معينة» فغالبا بيبحث في القرآن عن حلول 
هذه القضاياء فأحيانا أنت لا تكون معايش هذه القضية» الواقع تغير, 
إنت بقى عايش قضايا أخرى» تريد إسقاط خر لذلك أحيانا لما إنسان 
يكون غارق في المعاصي, وين الله -عز وجل- عليه بالتوبة» ثم يُفتح 
له في طلب العلم والدعوة إلى الله فتجد هذا الشخص يعلم مواقع 

الشيطان ومداخل الشيطان؛ لأنه جرب ذلكء ويعلم أثر الشهوة في 
القلب» ويعلم كيف يتخلص الإنسان من الشهوة, والمعاناة اللي 
بيجدها الإنسان للتخلص من الشهوة, لأنه جرب ذلك» فحينما يبحث 
في القرآن عن كيفية علاج القرآن للشهوة, ويقدم لك حاولا هو قد 
جربا بنفسه» فأحيانً هذه القضية أحيانً بتكون مفيدة» وأحيانا يعني 
عايز أختار تعبير جيد» بتعيق رحابة النص القرآنى, أحيانا. 

فإذا لا نكتفي فقط بكل ما يقدم إليناء يعني مثلا لو أنا عملت درس 
في سورة الحجرات» وأنا بقول لك اسمعه. ده لا يكون نماية المطاف. ده 
يكون البداية» ده من باب بس البداية السهلة عشان إنت تكمل وتقرأ 
إنت بعد كده لا تحصل أدواتك وخاصة الأدوات الأثرية والأدوات 
اللغوية» ودي مهمة جدا من أهم من الأدوات اللي لازم تحصلها إن 
شاء الله في الطريق لبناء علاقتك بكتاب الله -سبحانه وتعالى -, إحنا 
قلنا الطريق فيه بناء علمي وبناء تربوي» عشان كده المساقات علمية 
وتربوية,» من أهم الأدوات اللي لازم تبنيها في نفسك -إن شاء الله- 

البناء اللغوي والبناء الأثري» كيف تتعامل مع الآثار وكتب التفسير 


طيب إحنا قلناء إن مسألة كيف تصحب سورة كيف تنتقل في علاقتك 
بسورة, اختار أي سورة بتحبهاء إديها وقت» ماتستخسرش في القرآن 
وقت» شيء عجيب جدا إن الإنسان يعني هذا الكلام الذي نزل من 
السماء إن هذا الإنسان يستخسر فيه وقت, أمر عجيب جداء فعلا 
إن الإنسان مش عايز يبذل مجهود في فهم كلام ربنا. 

طيب تعالوا بقى نبدأ. احنا قولنا هنختار مع بعض فريد الأنصاري, 
كتاب مجالس القرآن الجزء الأول» تجدوه موجود طبعة دار السلام, 
وطبع وانتشر بفضل الله وموجود كمان على النت» هنحاول نحط لكم 
ونقص لكم سورة الحجرات فقط. ونرفعها لكم بإذن الله على الموقع, 
بحيث تقرأوا سورة الحجرات. قبل ما أبدأ أتكلم على الفكرة, أنا طبعا 
مش هشرح إنتوا هتقرأواء إحنا قلنا يعني الدروس اللي بديها في 

المساقات دي هي توجيهات, أنا بحيلكم على درس» وأحيلكم على 
كتاب تقرأوه» فغرضى إن إحنا بناء الذاتية في العلاقة بالقرآن. 


الدكتور فريد الأنصاري عمل مشروع كبير جدا من القرآن إلى العمران 
والمشروع ده ضخم» وبيصب في اتجاهات كتيرء وعايز أنبه على قضية 
وهانبه عليها بالتفصيل في درس الأسبوع الرابع» لما بنختار شخصية, 
أنا لا أقصد إن إحنا بنختار كل اختيارات هذه الشخصية في حيامًاء 
في اختياراتها السياسية» واختياراتما العقدية, لاء مش باختار ده أنا 
دلوقتى بتكلم على دكتور فريد الأنصاري في مشروع القرآن, الدكتور 
فريد الأنصاري له رأى سياسي معين» له رأي مثلا من قضية معينة في 
الواقع عقدية؛ أنا مش بتبنى ده دلوقتي» إحنا بنختار طريقة الدكتور 
فريد الأنصاري في التعامل مع القرآن» وإن كان الدكتور فريد من أفضل 
الناس اللي الواحد بيثق إن الإنسان يقرأه بدون يعنى بدون قيود, 
الدكتور فريد الأنصاري شخص سلفي العقيدة, مميز ضابط أصولي فاهم 
فتح له فهم كتاب الله -سبحانه وتعالى- بيتخلص من كثير من الآثار 

الجانبية الموجودة في بعض الكتاب المعاصرين, مفيش إنسان بيخلو من 
أي نقد أو أي اعتراض, لكنه في الجمل أن أري إن إنسان يبدأ بالدكتور 
فريد الأنصاري» بدون أي قيود, يعني ده مفيش منه إشكال بفضل الله 
-سبحانه وتعالى. 


إيه الفكرة الحورية اللي قدمها الدكتور فريد, اللي عايز نبذة سريعة يقرا 
كتيب اسمه (هذه رسالات القرآن فمن يتلقاها) هذا الكتيب كُتب 
بمشاعر فياضة» كتيب كتب على فراش المرض قبيل موته» رسالات 
يقدمها للأمة يدعوهم للخروج من الظلمات إلى النور» كتيب صغير 
رسالات كتبها بعد أن جرب طرق كثيرة في الإصلاح, فكتب هذه 
المقالات, أراها مقالات يعني مشتعلة, مليئة بالمشاعر, ده اللي عايز 
يعرف نبذه سريعة» ماذا يقدم الدكتور فريد الأنصاري. يُفضل أيضاكل 
ده للاستزادة, اللي عايز ياخد بس نبذة على المساق خلاص يقرأ تفسير 
سورة الحجرات للدكتور فريد الأنصاري» ويسمع الدرس اللي هنقول 
عليه ويحفظ السورة ويصلي بيها. 

الدكتور فريد» قبل ما يبدأ الكتاب شرح الفكرة» يعنى إيه مجالس القرآن 
هيقدمها إزاي» قال أنا هاقسم السورة إلى مجالس, المجلس الأولء التاني, 
التالت» الرابع» يعني مثلا سورة الحجرات قسمها إلى خمس مجالسء 
بيعمل إيه في كل مجلس؟ يعنى مغلا امجلس الأول افترضنا عشر آيات, 
خمس آیات» بيعمل إيه في المجلس؟ بيعمل تلات حاجات في كل مجلس 
ودا عمله في الفاتحة والفرقان ويس والحجرات, ده في الجزء الأول الجزء 
التاني عمله اختار أيضا السور الوعظيةء قال دي السور اللي بيحتاجها 
اللي بيتحرك في الدين» بعد كده في السور التي لا يستغني عنها مسلم 
في الوعظ. اختار سورة ق» والذاريات والطور والنجم ده الجزء الثابي. 
بعد كدا قال أنا هابدأ المشروع من الأول؛ المصحف من الأول» بدأ 
بالبقرة وفاتحة آل عمران أول ربع وتوفي -رحمه الله- كان يريد إن هو 


يكمل المشروع كاملا. 





بيعمل إيه؟ كل سورة بيقسمها إلى مجالس» مكن بقى سورة البقرة تعدي 
٠‏ مجلس مثلاء أو خمسين أو عشرين حسب هو ما بيقسم الجالس» 

بيعمل إيه في كل مجلس؟ بيعمل تلات حاجات, بيعمل حاجة الها 
البيان العام» بيشرح لك المعنى العام المجمل للمقطع ده» بعد كدا بيعمل 
حاجة اسمهاء الحدى المنهاجي من هذه الآيات» يعني إيه الهدى 
المنهاجي؟ هو طبعا شارح ده بالتفصيل في مقدمة الكتاب, أنا اللي 
مكسل يقرأ المقدمة, أنا بقوله بس اختصارء يعن إيه الهدى المنهاجي؟ 
الهدى المنهاجي بيقول أنا فهمت دلوقتي الآيات, إنت شرحتها لي آه. 
ده كتفسيرء طيب إيه الرسالات اللي الآيات دي بتقدمها لي» يعني 
الآيات دي بتوصل رسالات معينة؛ عايزة تركز مثلا على معنى معين في 
الدنياء في التعامل مع الدنياء مثلا بتوصل إن الداعية لازم يكون فاهم 
معنى معين» لازم يكون العابد توصل له رساله معينة» لازم اللي بيحارب 
الباطل لازم يكون فاهم رسايل معينة» رسايل أشبه ببصائر في طريقك 
في نصرة هذا الدين» لو حتى كإنسان صالح, دي بيسميها هو الهدى 
المنهاجي, يقوم قايل إيه: الرسالة الأولى كذا الرسالة الثانية كذا. وغالبا 

يبقى البيان العام ده شرح عام, الحاجة التانية المدى المنهاجي, بعد كده 
يقول طب كأعمال أنا عايز هذه الآيات تصبح واقع في حيات أتخلق 
بجاء أمنا عائشة -رضى الله عنها- حينما سئلت عن خلق النبي -صلى 
الله عليه وسلم- قالت: كان خُلّفُهُ القرآن. فخد معنى امه التخلق, 
إنك تتخلق بهذه الآيات» فيقول لك واللّه في هذه الآيات إحنا ممكن 
نتخلق بما بخلق كذا وكذا وكذا. 

يبقى بيعمل تلات حاجات» في كل مجلس من مجالس القرآن. البيان 
العام الحدى المنهاجي, التخلق. 

الجميل إنه بيسمي الآيات يعنى ده بعد ما بيكتب الآيات مثلا سبع تمن 
آيات اللي بيختارهم» بيكتب تحت البيان العام, وبعد كدا يشرح, وبعد 
كدا الحدى المنهاجي» يعد الرسالات الأولى الثانية الثالثة» وبعد كدا 
التخلق. بيسمى الآيات إيه؟ مش بيسميها مقطع مثلاء بيسميها إيه؟ 
كلمات الابتلاء. طب ليه بيسميها؟ يعنى جاب الاسم ده منين؟ شرح 
هو فصل كامل في الأول يعنى في موطن في الكتاب صفحة 9" بيقول: 
"إن كلمات هذا القرآن لو تعلمون قد تنزلت من السماء محملة بقوة 

غيبية أقوى ثما يتصوره أي إنسان, لأتما جاءت من عند رب الكون, 
جاءت -هذه الآيات- تحمل الكثير من أسرار الملك والملكوت» وهي 
جميعها مفاتيح لتلك الأسرار با فيها من خوارق وبوارق لقوى الروح 
القادمة من عالم الغيب إلى عالم الشهادة, تدبر قوله -تعالى-: "وَقَالَ 
الّذِينَ كََرُوا إن هذا إلا فك افْتََاهُ وََعَانَهُ عَلَيْهِ قَوْمُ آخَرُونَ فَقَدْ - 
ظَلما وَرُورا 5 أسَاطِيرُ الْأوَلِينَ اكتعَبَهَا فهي على عليه بُكْرَةَ وَأصِياًا 

* فل أَنْرَلَهُ -أي أنزل القرآن أو أنزل الفرقان, لأن دي سورة ا 
الَّذِي يَعلَمُ ال -القرآن مليء بالأسرار- يَعْلَمُ اليو في السّمَاوَاتِ 
وَالْأَرْضٍ إِنَهُ گان غَفُورَا رجي" الفرقان 4 :5. 


وقال -رحمه الله- عن القضايا التى كانت تشغله أثناء كتابة مجالس 
القرآن» ما هي الأصنام التي كان يريد أن يهدمها أثناء كتابة مجالس 
القرآن قال: "بقى بيى وبينك الآن أنا وأنت نسأل هل أخذنا الكتاب 






معا راية التحريرء تحرير ذواتنا نحن المسلمين من هذه الوثنية الجديدة أو 

من هذا الدين الوضعي الجديد, العولمة بأصنامها الثلاثة, الأول: صنم 
الإعلام الممجد للشيطان, والثاني: صنم التعليم العلماني الذي يربي 
الأجيال على التمرد على الله وينتج ثقافة الجسد المقدسة للغرائز 
والشهوات البهيمية» والثالث: صنم الاقتصاد الاستهلاكي المتوحش 
المدمر لكل شيء . 

يبقى هنا راجل صاحب قضية؛ راجل داخل القرآن بقضية بيبحث عن 
حل لما في كتاب الله -سبحانه وتعالى -. 

ليه ماها كلمات الابتلاء؟ قال إن أول ما عندنا في البقرة "َكَل 
من رَبّه لمات فاب عَلَيْه' البقرة:۳۷» دي كانت كلمات التوبة, 
"لذ ابْتَلى إِبْرَاهِيمَ رَبّهُ بِكَلِمَاتَ" البقرة: 4 ۲١ء‏ كلمات الابتلاء 
فسيدنا إبراهيم فأتمهن, فكما أن نزلت كلمات على آدم ونزلت كلمات 
على إبراهيم, ما هي الكلمات التي نزلت إلينا؟ هي هذا الوحي فسماها 
كلمات الابتلاءء بمعنى هذه الآيات ابتلاء لناء ماذا سنفعل معهاء هل 

سترفعنا هذه الآيات؟ أم ستنزل بنا والعياذ بالله» "إن الله يَرْفَعْ بمذا 


دم 





"كتاب مجالس القرآن - سورة الحجرات" من سلسلة "تدبر القرآن تشويقٌ وتطبيق" 






شبكة الطربق إلى الله way2allah.com‏ 

الكتاب أَقَوَامء وَيَضَعْ به آخَرِينَ"". يبقى إِذَا الحس الرسالي موجود 
عند دكتور فريد من الأول بيسميها كلمات الابتلاء ثم ينتهي بالتخلق, 
ده الطريقة اللي شرح بيها مجالس القرآن. 


اختيار سورة الحجرات» قضية الأخلاق. قضية هامة جدا جدا جدا في 
الجتمع المسلم ولاسيما الشخص اللتزم أو اللي بيدعي ذلك مهم جدا 
إنه يحافظ على أخلاقه. لذلك كانت البداية بسورة الحجرات» واختار 
الدكتور فريد إنه يضع هذه السورة في الجزء الأول. 

مجئ سورة الحجرات ودا شرحته بالتفصيل في درس سورة الحجرات, 
اللي هتلاقوه على موقعنا إن شاء الله بعد سورة محمد وسورة الفتح, 
سورة محمد سورة القتال؛ بداية التمكين, وسورة الفتح؛ انتشار هذا 
الدين وبدأ إننا نصل إلى مرحلة الفتح والناس تدخل في دين الله أفواجاء 
وتتكون هذه الثلة المؤمنة محمد رسول الله والذين معه -صلى الله عليه 
وسلم- بعد كده من أكثر ما يضيع الفتح؛ الأخلاق السيئة بينناء 
التعامل السيء بين المسلمين بعضهم البعض» فجاءت سورة الحجرات 


يتيج نام 

حتى لا يضيع هذا الفتح» ولا تضيع الجهود المبذولة في سورة محمد 
جاءت هذه السورة؛ سورة الحجرات » كيف نتعامل مع بعضنا البعض؟ 
وضع حدود في المعاملات» وقبل أن تتكلم هذه السورة عن الأدب مع 
بعضنا البعض؛ تكلمت عن الأدب مع الله ثم الأدب مع البي -صلى 
الله عليه وسلم- ترتيب أولويات المسلم» حق الله أولاء حق البي - 
صلى الله عليه وسلم-, ثم حقوق الناس» حقوق المؤمنين. 


الدكتور فريد التقط معنى جميل في السورة قال: هي سورة الموانع 
والكوابح» تعبير الدكتور فريد الأنصاري» لذلك لو إنت قرأت السورة 
تجد إن الكلمات التي تكررت كثيرا كلمة لاء لا يغتب بعضكم بعض.» 
يعني تكرار كلمة النهي» لا يسخرء لا... النواهي في السورة كثيرة 
بتضبط النفس» يعنى هذه الكلمة التي ذب النفس» لا تفعل كذا ولا 
تفعل كذا ولا تفعل كذاء فيحترز الإنسان من أقواله وأفعاله, ولا سيما 
مع إخوانه, يحترزء إن مش كل اللي عايز يقوله يقوله "وَفَل لِعبادي 

الدكتور فريد قسم السورة لخمس مجالس» شرح كل مجلس بالطريقة اللي 
إحنا قلناهاء لو إحنا مثلا هندي سورة الحجرات أسبوع» أعمل أنا إيه؟ 
أنا عندي دلوقتي خمس مالس لو تقدر تقرأ السورة على بعضها في 
يوم» بس في يوم مركز وياخد منك وقت طويل» تفضي يوم للسورة, 
مفيش مشكلة. مش هتقدر وظروفك متسمحش» خلي كل مجلس في 
يوم مش قادر الأسبوع ده إنت مشغول» اختار يومين خلي مثلا تلات 
ساعات تقرأ مثلا مجلسين, وتلات ساعات تقرأ مجلسين» وبعد كدا 
تسيب مجلس., الهم إنت قسمها بالطريقة اللي ترتاح ها. لكن يفضل 
بعد ماتخلص امجالس القرآنية اللى هى بتاعت الدكتور فريد. هو 
الموضوع مش كبير يعني؛ إنك إنت تاخد نظرة عامة تانية على السورة, 
إنك إنت ترجع تبص نظرة سريعة تانية على السورة» وعايزك بعد ما 
تخلص. ركز بقى معايا عشان بنختم, عايزك بعد ما خلص حفظ السورة, 
وقراءة السورة من فريد الأنصاري» وماع الدرس اللي هنحطه على 
الموقع بتاع سورة الحجرات» هو درس قدي كنت عملته في سورة 
الحجرات, والمقدمة بتاعته كانت قضية الأخلاق وكيف يغير الإبمان 

الأخلاق, لذلك من الكلمات اللي تكررت كتير في السورة كلمة 
الإيمان عشتقاكاء يعنى السورة ١/‏ آية تقريبا مشتقات الإيمان قاربت 
من .١5‏ يعني قاربت إن هي تغطي كل آيات السورة, عايزك بعد ما 
تخلص ده» ترجع إنت بقى إيه» تمر تفتح المصحف وتبص على السورة 
كداء وتخرج شعارات قرآنية في حياتك, لو تكتبها وتعلقهاء إنت 
خرجت بشعارات إيه؟ إنت يعني الدكتور فريد خرج بإيه؟ هدى منهاجي 
برسالات وخرج بتخلق» إنت بقى إنت اجتهادك, إنت خرجت بإيه؟ 
إيه أكتر آية أثرت فيك؟ إيه أكتر معني حاسس إن إنت مقصر فيه 
ومحتاج تشتغل فيه على نفسك فترة؟ إيه أكتر أسئلة عايز تكتبها وما 
تقابل حد متخصص تسأله؟ أو لما تمشي في الطريق ده وتطلب العلم 
تجد هذه الإجابات» عندك كشكول أسئلة كده. مش مستعجل على 
إجاباته» ده طريق حياة» وتخيل كدا بقى لو إنت ليك علاقة مع القرآن. 
وتطلع الكشكول» أو تقول آه أنا من خمس سنين كنت كاتب أسئلة في 
سورة الحجرات» ومن أربع سنين كنت كاتب أسئلة في آل عمران, 
وبتجمع أسئلتك ومع الزمن والقراءة تكتشف إجابتها هذه الأسئلة. 

تخيل حينما تلقى الله بهذا الجهد» يا رب أنا بذلت جهد عشان أفهم 
كلامكء؛ يا رب أنا بذلت مجهود عشان أفهم هذا الكتاب, هذا النور 
والشفاء وا مهدى والبصائر, أردت أن أقترب منها. بعد كده تستعمل ده 
في الدعوة إلى الله -سبحانه وتعالى-. تبدأ تخاطب الناس بالوحي بعد 
ما إنت تخلقت بالوحي, لا تتعجل في خطاب الناس قبل أن تتخلق أنت 
بالوحي أولاء لا تجعل حظك من القرآن أن تتكلم به مع الناس» وأنت 
فاقد هذاء لابد أن تمتلئ أولا بنور هذا الوحي, ثم تقدم هذا النور 
للناس» تبدأ - هذه الآيات في صورة مبسطة. المعاني اللي إنت 
طلعت بيها تدشرهاء تعمل إنت مجلس في سورة الحجرات» تقول هم 
تعالوا نتدارس سورة الحجرات» إيه المشكلة لا تعمل في بيتك» مع 
أسرتك, مع أصدقائك. في المسجد اللي جنب البيت» تقول لهم هنعمل 
مجلس مدارسة في سورة الحجرات, نعمل إيه؟ والله ممكن اللي عايز يقر 
يقرأ الدكتور فريد الأنصاري, أو يسمع درس» أو يقرأ أي تفسير بيحبه. 
تفسير مبسطء وأنا هاحاول أحضرء ونقول لبعض الفوائد, والبداية 

ماتكونش إن إحنا نتكلم من دماغناء لأ إن إحنا نقرأ. إن إحنا نتعلم 
إن إحنا نأصل كلامناء إيه المشكلة لما تعمل مجلس مدارسة؟ وتشجعهم 
على حفظ السورةء وتصلي بيهم. لابد إنك تتحرك بالقرآن بعد كده» 
لابد كما قال ربنا -سبحانه وتعالی-: 'أَوَمَنْ گان مَيْنَا فََحْيَيْئَاهُ وَجَعَلْنَا 
له ورا يْشِي به في النّاسِ" > لابد أن تمشي بمذا النور في 
الناس» أن يتحول القرآن إلى واقع بينناء هذا هو دورك, بعد أن تبذل, 
الإنسان اللي بيتعب عشان حاجة, الحاجة دي بتبقى غالية عنده» لابد 





أن تبذل للاقتراب من کتاب الله -سبحانه وتعالی-. 


إذا السورة اللي اخترناها سورة بتتكلم في الأخلاق أولاء سماها أو عنوان 
يعنى مش هو العنوان الأساسي بس المعني اللي كرره كثيرا دكتور فريد 
سورة الموانع والكوابح اللي بتكبح النفس, لأن النفس تريد أن تنطلق, 
فقد تتعدى الحقوق» قد تنجاوز حق الله قد تنجاوز حق البي -صلى 
اله عليه وسلم-» قد تتجاوز حق إخوائماء فجاءت السورة بوضع هذه 
الحواجز. اقرأ؛ اقرأ بتأني مش الغرض إنك تخلص» لاء اقرأ لتعيش» حلق 

في اء هذه السورة, عيش مع كلام دكتور فريد, الدكتور فريد أن حسا 
أدبياء الدكتور فريد أت هذا الحس الأدبي اللي أبدع فيه عايزك تبذل 
وقت مع السورة, إياك تستخسر وقت تبذله مع السورة؛ أسال الله - 
عز وجل- أن يفتح علينا جميعا في فهم كتابه وأن يجعلني وإياكم من 
أهل القرآن الذين هم أهل الله وخاصته, أقول قول هذا وأستغفر الله 
لي ولكم 

سبحانك اللهم وبكمدك أشهد أن لا إله إلا اللّم أستغفرك وأتوب إليك 


وجزاكم الله خيرا 


"كتاب مجالس القرآن - سورة الحجرات" من سلسلة "تدبر القرآن تشويقٌ وتطبيق" 





